Diari Oficial de la Generalitat Valenciana


Sumari del DOGV 4354, del 10-10-2002 (2002/10086)

ORDE de 27 de setembre de 2002, de la Conselleria d'Economia, Hisenda i Ocupació, per la qual s'acorda l'afectació al domini públic de la Generalitat Valenciana, per a ús general administratiu, el dret de propietat que es té sobre l'immoble situat a Castelló, carrer Major, número 76.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4354

Data del DOGV
:   10-10-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/10069


Data del document
:   27-09-2002

Organisme emissor
:   Conselleria d'Economia, Hisenda i Ocupació

Tipus de document
:   Ordre

Descriptors 

:   * Castelló de la Plana
    * propietat immobiliària
    * cultura regional

ORDE de 27 de setembre de 2002, de la Conselleria d'Economia, Hisenda i Ocupació, per la qual s'acorda l'afectació al domini públic de la Generalitat Valenciana, per a ús general administratiu, el dret de propietat que es té sobre l'immoble situat a Castelló, carrer Major, número 76. [2002/10209]
  
Mitjançant escriptura pública de compravenda, de data 23 de març de 2002, atorgada pel notari de València, senyor Salvador Moratal Margarit, número 1.156 del seu protocol, la Generalitat Valenciana va adquirir el dret de propietat de l'immoble que confronta amb l'edifici conegut com Casa dels Caragols, ocupat per servicis administratius i dependents de Presidència de la Generalitat, situat a Castelló, carrer Major, número 76, que consta en l'Inventari General de Béns i Drets de la Generalitat Valenciana amb el codi A02/12/040/0141 com a bé patrimonial.
  
En l'immoble s'han realitzat obres d'adequació i s'ha subscrit la corresponent acta de recepció d'obres en data 5 de juliol de 2002.
  
A fi de donar cobertura a la necessitat d'espai per a reubicar els servicis administratius existents en l'edifici conegut com Casa dels Caragols i donar així millor servici als ciutadans, la Direcció General de Patrimoni ha proposat l'adscripció de l'immoble mencionat a Presidència de la Generalitat Valenciana.
  
En virtut de tot això, i d'acord amb el que disposen els articles 3, 61 i 63 de la Llei 3/1986, de 24 d'octubre, de Patrimoni de la Generalitat Valenciana
  
ORDENE
  
Primer
  
Afectar al domini públic de la Generalitat Valenciana, per a ús general administratiu, el dret de propietat que es té sobre l'immoble situat a Castelló, carrer Major, número 76, que confronta amb l'edifici conegut com Casa dels Caragols, que consta en l'Inventari General de Béns i Drets de la Generalitat Valenciana amb el codi A02/12/040/0141.
  
Segon
  
L'immoble esmentat queda integrat, a partir del dia següent a la data d'acabament de les obres, en el domini públic de la Generalitat Valenciana i correspon a la Presidència de la Generalitat Valenciana l'exercici de les competències demanials sobre ell, inclosa l'administració i conservació.
  
Tercer
  
Que Presidència de la Generalitat Valenciana designe un representant perquè concórrega amb el nomenat per la Direcció General de Patrimoni, per a formalitzar la corresponent acta d'afectació.
  
València, 27 de setembre de 2002
  
El conseller d'Economia, Hisenda i Ocupació